Diari Oficial de la Generalitat Valenciana


Sumari del DOGV 9261, del 21-01-2022 (2022/378)

RESOLUCIÓ de 18 de gener de 2022, de la consellera de Justícia, Interior i Administració Pública, per la qual es modifica la Resolució de 2 d'agost de 2019, sobre delegació de l'exercici de determinades competències en altres òrgans.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/378


Data del document
:   18-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 18 de gener de 2022, de la consellera de Justícia, Interior i Administració Pública, per la qual es modifica la Resolució de 2 d'agost de 2019, sobre delegació de l'exercici de determinades competències en altres òrgans. [2022/378]  
Pel Decret 5/2019, de 16 de juny, del president de la Generalitat, es van determinar les conselleries en què s'organitza l'Administració de la Generalitat, i la de Justícia, Interior i Administració Pública és una de les que formen part de l'estructura de l'Administració autonòmica.  
  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, determina l'estructura de la Conselleria de Justícia, Interior i Administració Pública, i estableix els òrgans superiors i directius d'aquesta.  
A fi d'adaptar les diferents atribucions a la nova estructura de la conselleria, es va adoptar la Resolució de 2 d'agost de 2019, per la qual es va delegar l'exercici de determinades competències en els diferents òrgans d'aquesta conselleria.  
Mitjançant la Resolució de 6 de maig de 2020, i davant l'excepcional situació de crisi sanitària ocasionada per la covid-19, es va modificar l'apartat 1 del punt resolutiu primer d'aquesta.  
Amb l'objectiu d'aconseguir una major agilitat i simplificació en la resolució de determinats assumptes, es considera oportú introduir una nova modificació en la delegació de les competències efectuada en els òrgans superiors i directius de la Conselleria.  
Per tot el que s'ha exposat, i de conformitat amb el que disposen l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer  
Modificar l'apartat 2 del punt resolutiu primer de la Resolució de 2 d'agost de 2019, d'aquesta conselleria, sobre delegació de l'exercici de determinades competències en altres òrgans amb el següent literal:  
«2. Delegar en la persona titular de la Secretaria Autonòmica de Justícia i Administració Pública l'exercici de les competències en matèria de funció pública següents:  
a) El nomenament del personal funcionari interí, així com la contractació del personal laboral fix, amb excepció del que estableixen els articles 3, 4 i 5 de la present resolució.  
b) La resolució de la pèrdua de la condició de personal funcionari, siga de carrera o interí, així com l'extinció dels contractes del personal laboral.  
c) La resolució de la integració del personal funcionari de carrera en els diferents cossos, agrupacions professionals funcionarials i les seues respectives escales, i determinar, així mateix, els llocs singulars del grup, subgrup i agrupació professional funcionarial corresponent que es declaren a amortitzar.  
d) La integració del personal procedent d'altres administracions públiques mitjançant un procés de transferència de competències, funcions i serveis, i la integració del personal funcionari de carrera procedent d'altres administracions públiques mitjançant un procés de provisió reglamentària de llocs de treball.  
f) L'informe de caràcter preceptiu dels avantprojectes de llei i dels projectes de disposicions generals que es referisquen a l'estructura orgànica, els mètodes de treball i personal elaborats per les conselleries, del contingut dels quals es donarà informació a la persona titular de la Conselleria, d'acord amb el que s'estableix en el Reglament d'organització i funcionament.  
g) La resolució dels recursos d'alçada contra les resolucions dels òrgans tècnics de selecció i de les comissions de selecció, així com contra els seus actes de tràmit que impedisquen continuar el procediment o produïsquen indefensió.  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 18 de gener de 2022.- La consellera de Justícia, Interior i Administració Pública: Gabriela Bravo Sanestanislao.